Ministru kabineta rīkojuma projekta

**“Par Krustpils novada pašvaldībai piederošu**

**nekustamo īpašumu pārņemšanu valsts īpašumā”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai Aizsardzības ministrija (turpmāk – AM) atbilstoši Publiskas personas mantas atsavināšanas likumā (turpmāk – Atsavināšanas likums) noteiktajai kārtībai no Krustpils novada pašvaldības pārņemtu divus nekustamos īpašumus – “Indras” un “Indraine” – Krustpils pagastā, Krustpils novadā valsts aizsardzības uzdevumu īstenošanai.  MK rīkojums stāsies spēkā tā parakstīšanas brīdī. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Atsavināšanas likuma 42. panta otrā daļa un 43. pants.  Likuma “Par pašvaldībām” 21. panta pirmās daļas 17. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Saskaņā ar MK noteikumu Nr. 236 “Aizsardzības ministrijas nolikums” 4.4.1 apakšpunktu AM, plānojot Nacionālo bruņoto spēku vidēja termiņa un ilgtermiņa spēju attīstību, tajā skaitā infrastruktūru, 2016. gada 17. martā vērsās pie Krustpils novada pašvaldības ar lūgumu nodot bez atlīdzības valsts īpašumā AM valdījumā divus nekustamos īpašumus ar kadastra Nr. 5668 007 0260 un Nr. 5668 007 0369 Krustpils pagastā, Krustpils novadā valsts aizsardzības uzdevumu īstenošanai – Zemessardzes spēju stiprināšanai un Zemessardzes 56. kājnieku bataljona bāzes paplašināšanai.  Krustpils novada pašvaldība saskaņā ar likuma “Par pašvaldībām” 21. panta pirmās daļas 17. punktu, Atsavināšanas likuma 42. panta otro daļu un 43. pantu ir pieņēmusi lēmumu nodot bez atlīdzības valsts īpašumā AM valdījumā nekustamos īpašumus – “Indras” un “Indraine” – Krustpils pagastā, Krustpils novadā valsts aizsardzības uzdevumu īstenošanai (Krustpils novada domes 2016. gada 20. aprīļa lēmums (prot. Nr. 6, 7. punkts), 2016. gada 26. maija lēmums (prot. Nr. 8, 1. punkts)).  Nekustamais īpašums **“Indras” Krustpils pagastā, Krustpils novadā** (nekustamā īpašuma kadastra Nr. 5668 007 0260) sastāv no vienas zemes vienības (zemes vienības kadastra apzīmējums 5668 007 0260) 23,28 ha platībā. |
|  |  | | Krustpils novada pašvaldības īpašumtiesības uz nekustamo īpašumu 2018. gada 10. jūlijā ir nostiprinātas Zemgales rajona tiesas Zemesgrāmatu nodaļas Krustpils pagasta zemesgrāmatas nodalījumā Nr. 100000579767.  Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem zemes vienībai (kadastra apzīmējums 5668 007 0260) ir noteikti šādi apgrūtinājumi:   * ūdensteces aizsargjoslas teritorija – 1,2000 ha platībā; * ceļa servitūta teritorija – 0,1700 ha platībā, tiesībasuz braucamo ceļu par labu zemes vienībai ar kadastra Nr. 5668 007 0110.   Saskaņā ar NĪVKIS datiem nekustamā īpašuma “Indras” Krustpils pagastā, Krustpils novadā sastāvā esošajai zemes vienībai ir noteikts zemes lietošanas mērķis – zeme, kuras galvenā saimnieciska darbība ir lauksaimniecība.  Zemes vienības (kadastra apzīmējums 5668 007 0260) zemes robežu plānā iezīmētās būves ir nojauktas un svītrotas NĪVKIS.  Nekustamais īpašums **“Indraine” Krustpils pagastā, Krustpils novadā** (nekustamā īpašuma kadastra Nr. 5668 007 0369) sastāv no vienas zemes vienības (zemes vienības kadastra apzīmējums 5668 007 0110) 4,01 ha platībā.  Krustpils novada pašvaldības īpašumtiesības uz nekustamo īpašumu 2018. gada 12. jūlijā ir nostiprinātas Zemgales rajona tiesas Zemesgrāmatu nodaļas Krustpils pagasta Zemesgrāmatas nodalījumā Nr. 100000579955.  Saskaņā ar NĪVKIS datiem zemes vienībai (kadastra apzīmējums 5668 007 0110) ir noteikts apgrūtinājums – no 10 līdz 25 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos – 0,1100 ha platībā.  Saskaņā ar NĪVKIS datiem nekustamā īpašuma “Indraine” Krustpils pagastā, Krustpils novadā sastāvā esošajai zemes vienībai ir noteikts zemes lietošanas mērķis – zeme, kuras galvenā saimnieciska darbība ir lauksaimniecība.  Zemes vienības (kadastra apzīmējums 5668 007 0110) situācijas plānā iezīmētās būves ir nojauktas un dzēstas NĪVKIS.  Atsavināšanas likuma 42. panta otrā daļa nosaka, ka atsavinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.  Atbilstoši Atsavināšanas likuma 43. pantā un 5. panta pirmajā daļā noteiktajam atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija.  Ņemot vērā normatīvajos aktos noteikto kārtību nekustamie īpašumi pēc to pārņemšanas valsts īpašumā AM vadījumā tiks ierakstīti zemesgrāmatā uz valsts vārda AM personā |
| 3. | | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs, Krustpils novada pašvaldība |
| 4. | | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2018+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019+2 gadam | izmaiņas, salīdzinot ar vidēja termiņa budžeta ietvaru  2020+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 00 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots (īpašuma tiesību maiņas reģistrācija zemesgrāmatā) AM piešķirto valsts budžeta līdzekļu ietvaros no budžeta programmas 33.00.00 “Aizsardzības īpašumu pārvaldīšana”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Krustpils novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Valsts aizsardzības politikas jomu.  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma „Latvijas Vēstnesis” elektroniskajā tīmekļa vietnē *[www.vestnesis.lv](http://www.vestnesis.lv)*. |

Aizsardzības ministrs R. Bergmanis

S. Grizāne, tālr. 67300223

[sarmite.grizane@vamoic.gov.lv](mailto:sarmite.grizane@vamoic.gov.lv)

I. Buda, tālr. 67335031

[Inara.Buda@mod.gov.lv](mailto:Inara.Buda@mod.gov.lv)